b'\n_START_ARTICLE_\nVirtsaterapia\n_START_PARAGRAPH_\nVirtsaterapia on uskomusl\xc3\xa4\xc3\xa4kint\xc3\xa4\xc3\xa4n kuuluva k\xc3\xa4site, jolla pyrit\xc3\xa4\xc3\xa4n hoitamaan erin\xc3\xa4isi\xc3\xa4 vaivoja virtsan avulla. Virtsan juomista kutsutaan my\xc3\xb6s urofagiaksi._NEWLINE_Virtsaterapia tunnetaan hoitomuotona useissa kulttuureissa. Mm. intialaisessa ayurvedassa virtsa tunnetaan "el\xc3\xa4m\xc3\xa4n veten\xc3\xa4"._NEWLINE_Virtsaterapiaa ei ole tutkittu tieteellisin keinoin. Sen on v\xc3\xa4itetty auttavan esimerkiksi sy\xc3\xb6p\xc3\xa4tautien, malarian, nivelreuman, AIDSin, tuberkuloosin, masennuksen, eturauhasvaivojen sek\xc3\xa4 diabeteksen hoidossa. _NEWLINE_Virtsaterapian kritisoijien mukaan urofagia saattaa aiheuttaa lukuisia ei-toivottuja sivuoireita, kuten yleist\xc3\xa4 pahoinvointia, oksentelua, p\xc3\xa4\xc3\xa4ns\xc3\xa4rky\xc3\xa4, ihon ongelmia, kohonnutta syd\xc3\xa4mentykytyst\xc3\xa4, ripulointia ja kuumeilua._NEWLINE_Virtsaterapiaa on k\xc3\xa4ytetty uskomusl\xc3\xa4\xc3\xa4kinn\xc3\xa4ss\xc3\xa4 jo vuosituhansien ajan.'